หุ้นยุโรปเปิดตลาดอ่อนตัวลง นักลงทุนจับตาผลการประชุมอีซีบี
ตลาดหุ้นยุโรปเปิดตลาดวันนี้อ่อนแรงลง ในขณะที่บริษัทต่างๆได้รายงานผลประกอบการที่มีทั้งบวกและลบ
22 ต.ค. 2558

สำนักข่าวอินโฟเควสท์ รายงานตลาดหุ้นยุโรปเปิดตลาดวันนี้อ่อนแรงลง ในขณะที่บริษัทต่างๆได้รายงานผลประกอบการที่มีทั้งบวกและลบ
ดัชนี Stoxx Europe 600 บวก 0.1% แตะ 362.97 ดัชนี CAC-40 ตลาดหุ้นฝรั่งเศสเปิดวันนี้ที่ 4,675.15 จุด ลดลง 19.95 จุด, -0.42% ดัชนี DAX ตลาดหุ้นเยอรมันเปิดวันนี้ที่ 10,213.01 จุด ลดลง 25.09 จุด, -0.25%
หุ้นลอจิเทค อินเตอร์เนชั่นแนล พุ่ง 3.7% ภายหลังจากที่บริษัทได้รายงานตัวเลขกำไรและรายได้ที่สูงกว่าคาดการณ์
นักลงทุนต่างจับตาการประชุมธนาคารกลางยุโรปเย็นนี้ว่า จะตัดสินใจเช่นไรท่ามกลางแนวโน้มเศรษฐกิจโลกที่ผันผวน และสัญญาณเศรษฐกิจที่แตกต่างกันในประเทศต่างๆ
 
 